《和高应朝》
宋代·袁甫

明越两相望，别久忘岁月。
今秋对标榘，喜见冰玉洁。
实材信有用，至刚元不折。
青青岁寒松，不畏霜与雪。
世道有夷险，人心难泯灭。
烦公作津梁，勿使微言绝。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。